rejauldu/bengali-wikipedia huggingface dataset:
স্টেট রুট ৩৭২ (এসআর ৩৭২) যুক্তরাষ্ট্রের দক্ষিণাঞ্চলীয় ওহাইও রাজ্যে অবস্থিত, একটি পূর্ব-পশ্চিমমুখী দুই-লেন বিশিষ্ট ছোট রাজ্য মহাসড়ক। ওয়েভার্লির ৬.৫ মাইল (১০.৫ কি.মি.) উত্তরে ইউএস রুট ২৩ এবং এসআর ১০৪ এর মিলিত রাস্তার টি-ইন্টারসেকশন থেকে রাস্তাটির (এসআর ৩৭২ এর) দক্ষিণ প্রান্তবিন্দুর যাত্রা শুরু। স্কিয়োটো ট্রেইল স্টেট পার্ক থেকে ০.৬৮ মাইল (১.০১ কি.মি) পূর্বে রাস্তাটির পূর্বপ্রান্তবিন্দু অবস্থিত। রাস্তাটির বাকি অংশ স্টোনি ক্রিক রোড নাম ধারণ করে পূর্বদিকে স্কিয়োটো নদী বরাবর চলতে থাকে। ১৯৩০ এর দশকে এই অংশটির প্রধান কাজ ছিল, এসআর ৩৭২ হয়ে, স্কিয়োটো ট্রেইল স্টেট পার্ক থেকে রাজ্য মহাসড়ক পর্যন্ত সংযোগ ঘটানো।   রাস্তার বিবরণ  পুরো এসআর ৩৭২, রস কাউন্টির অন্তর্গত ফ্রাঙ্কলিন টাউনশিপে অবস্থিত। ইউএস ২৩/এসআর ১০৪ এর মিলিত রাস্তার টি-ইন্টারসেকশন থেকে শুরু হয়ে, ইংরেজি অক্ষর 'এস' এর মতো রুপ ধারণ করে আকাঁবাকা পথে পূর্বদিক বরাবর চলতে থাকে। চলতে চলতে উত্তরে মোড় নিয়ে আবার দক্ষিণ-পূর্বদিকে ঘুরে যায়। চলার পথে রাস্তাটি ঘন-জঙ্গল এবং কিছু বাড়ি-ঘর পাড়ি দিয়ে নর্থ-ব্রিজ রোড অতিক্রম করে আচমকা স্কিয়োটো স্টেট পার্কের পশ্চিম প্রান্তে গিয়ে সমাপ্ত হয়।  পরবর্তিতে রাস্তাটি স্টোনি ক্রিক রোড নামধারন করে পূর্বদিক বরাবর চলতে থাকে।  এসআর ৩৭২ এর রক্ষনাবেক্ষনের দায়িত্বে রয়েছে ওহাইও ডিপার্টমেন্ট অব ট্রান্সপোর্টেশান(ওডিওটি)। রক্ষনাবেক্ষনের অংশ হিসেবে ওডিওটি নিয়মিত রাস্তাটি দিয়ে চলাচলকৃত যানবাহনের গড় সংখ্যা প্রকাশ করে থাকে। একে বলা হয় অ্যানুয়াল অ্যাভারেজ ডেইলি ট্রাফিক (এএডিটি)। এএডিটি সাধারনত সংশ্লিষ্ট রাস্তা দিয়ে দৈনিক চলাচলকারী গাড়ির সংখ্যা হিসেব করে, বছর শেষে বের করা হয়। ২০১০ সালের ওডিওটির পরিসংখ্যান অনুসারে রাস্তাটি দিয়ে দৈনিক গড়ে ২০টি বাণিজ্যিক যানবাহন সহ ৩৪০টি ব্যক্তিগত গাড়ি চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।   ইতিহাস  এস ৩৭২ রাস্তাটি, ১৯৩৪ সালে তৈরী করা হয়। তারপর থেকেই মূলত রাস্তাটি ইউএস ২৩ থেকে স্কিয়োটো স্টেট পার্কের একটি সংযোগ সড়ক হিসেবে ব্যবহৃত হয়ে আসছে।  ১৯৫৮ সালে রাস্তাটিকে পাকাঁ সড়কে পরিনত করা হয়।   মূখ্য অংশবিশেষ    আরও দেখুন        তথ্যসূত্র    বহিঃসংযোগ   বিষয়শ্রেণী:ওহাইও অঙ্গরাজ্যের মহাসড়ক
পার্থ বড়ুয়া একজন বাংলাদেশী সঙ্গীত শিল্পী, অভিনেতা। তিনি বাংলাদেশী ব্যান্ড সোল্‌স এর সদস্য। এছাড়া তিনি অভিনেতা হিসেবে নাটক, সিনেমায় নিয়মিত অভিনয় করে যাচ্ছেন।   প্রাথমিক জীবন  পার্থ চট্টগ্রামে জন্মগ্রহণ করেন এবং সেখানেই শৈশব ও শিক্ষাজীবন কাটে। তার মা ছিলেন একজন স্কুল শিক্ষক। খুব অল্প বয়সেই পার্থ সঙ্গীত চর্চা শুরু করেন। তিনি নাসিরাবাদ সরকারি উচ্চ বিদ্যালয় থেকে এস এস সি এবং চট্টগ্রাম বিশ্ববিদ্যালয় থেকে ইংরেজি সাহিত্যে  গ্রাজুয়েশন সম্পন্ন করেন। বিশ্ববিদ্যালয়ে অধ্যয়নরত অবস্থায় তিনি প্রত্যক্ষভাবে গ্রুপ থিয়েটারের সঙ্গে জড়িত ছিলেন।   কর্মজীবন   সঙ্গীত  আশির দশকে চট্টগ্রামে 'মেসেজ' নামে একটি গানের দলের সাথে যুক্ত ছিলেন। পরবর্তিতে তিনি 'সোলস' এর সাথে যুক্ত হন। গায়ক হিসেবে সোলসের সাথে তার ১ম গানের অ্যালবাম প্রকাশ পায় ১৯৮৯ সালে।   অভিনয়  অনেক নাটক, টেলিফিল্মের অভিনয়ের পাশাপাশি তিনি আয়নাবাজি চলচ্চিত্রে অভিনয় করেন। এবং চট্টগ্রামের আঞ্চলিক ভাষায় চলচ্চিত্র মেড ইন চিটাগং চলচ্চিত্রে অভিনয় করেন।   ডিস্কোগ্রাফি   ব্যান্ড   সোল্‌স  অ্যালবামগান এ এমন পরিচয় (১৯৯৩)  আজ দিন কাটুক গানে (১৯৯৫)  অসময়ের গান (১৯৯৭)  মুখরিত জীবন (২০০০)  তারার উঠোনে (২০০৩)  টু-লেট (২০০৪)  ঝুট ঝামেলা (২০০৬)  জ্যাম (২০১১)    একক  অ্যালবামগান মুখোশ (২০২০)    চলচ্চিত্রের তালিকা   নাটক    চলচ্চিত্র   আয়নাবাজি (২০১৬)  মেড ইন চিটাগং (২০২২)   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:চট্টগ্রাম জেলার সঙ্গীতশিল্পী বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:চট্টগ্রাম জেলার অভিনেতা বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী বৌদ্ধ বিষয়শ্রেণী:বাংলাদেশী সুরকার
বরখা বিশত একজন ভারতীয় টেলিভিশন এবং চলচ্চিত্র অভিনেত্রী। তিনি হিন্দি টিভি সিরিয়াল এবং বাংলা, হিন্দি চলচ্চিত্রে কাজ করেন। বরখা বিশত তার প্রথম (টিভিতে) কিতনি মাস্ত হ্যায় জিন্দেগি-এ উদিতা চরিত্রে অভিনয় করেন। তিনি হিন্দি চলচ্চিত্র রাজনীতি (২০১০) এবং বাংলা চলচ্চিত্র দুই পৃথিবী (২০১০) অভিনয় করেন । বরখা বিশত অভিনেতা ইন্দ্রনীল সেনগুপ্ত কে বিয়ে করেছিলেন।   ব্যক্তিগত জীবন  thumb|right|স্বামী ইন্দ্রনীল সেনগুপ্ত'র সাথে বরখা  বরখার শৈশব কেটেছে সামরিক শহরে বিশেষ করে কলকাতায়, কারণ তার বাবা পেশায় একজন কর্নেল ছিলেন। তিনি একজন গাড়োয়ালি নিবাসী যিনি মূলত ভারতের উত্তরাখণ্ড-এর দেরাদুন-এলাকায় জন্মে ছিলেন। তিনি তিন বোনের মধ্যে সবচেয়ে ছোট ছিলেন, তার বোনদের মধ্যে একজন হোটেল ম্যানেজমেন্টের চাকরি করতেন এবং অন্যজন ছিলেন ফ্যাশন ডিজাইনার। বরখা ২ মার্চ, ২০০৮ সালে ইন্দ্রনীল সেনগুপ্তকে বিয়ে করেন, যিনি ছিলেন বরখার সহঅভিনেতা।তারা জুটিবদ্ধভাবে পেয়ার কে দো নাম: এক রাধা, এক শ্যাম এবং দোলি সাজা কে এবং লকডাউন ভিত্তিক চয়েস শিরোনামের একটি চলচ্চিত্রে অভিনয় করেন।  ২০১১ সালের অক্টোবর মাসে, তিনি মীরা নামে একটি কন্যা শিশুর জন্ম দেন এবং পরে ২০২২ সালে স্বামী ইন্দ্রনীল সেনগুপ্ত'র সাথে বরখার বিবাহবিচ্ছেদ হয়। ২০২২ সাল থেকে, তিনি অভিনেতা এবং প্রযোজক আশীষ শর্মার সাথে‌ ডেটিং করেছেন।   চলচ্চিত্র  অভিনীত চলচ্চিত্র   বছর শিরোনাম  ভূমিকাপরিচালক মন্তব্য ২০১০  রাজনীতি   নৃত্যশিল্পী   "ইশক বারসে" গানে অংশগ্রহণ ২০১০  দুই পৃথিবী  মন্দাকিনী   বাংলা চলচ্চিত্র ২০১১  আমি সুভাষ বলছি  চারুলতা বোস, বি চারু   বাংলা চলচ্চিত্র ২০১৩  গোলিয়ান কি রাসলীলা রাম-লীলা  কেসর   ২০১৩  ভিলেন   বাংলা চলচ্চিত্র ২০১৪  সম্রাট & কোং  রেবতী সিং   ২০১৪  একশান  রাকা (রেখা)   বাংলা চলচ্চিত্র ২০১৫  ব্ল্যাক  আইটেম নম্বর   বাংলা চলচ্চিত্র ২০১৯পিএম নরেন্দ্র মোদী যশোদাবেন  ২০২২শ্রীমতীঅর্জুন দত্ত২০২৩১৯২০: হররস অব দ্য হার্টরাধিকা ঠাকুর কৃষ্ণ ভট্টসফেদরাধাসন্দীপ সিং২০২৪খাদানশ্যামের স্ত্রীসুজিত দত্ত   ওয়েব ধারাবাহিক   বছর সিরিজ  ভূমিকা  ভাষা  টীকা ২০২০  রাত্রি কি ইয়াত্রি নিশাত হিন্দি২০২০লাভ এন্ড এপিয়ার্স রোশনিবাংলা২০১৯কামিনী (সিরিজ)কামিনীবাংলা২০১৯কোল্ড লাচ্চি আউর চিকেন মাশালা সিমাহিন্দি২০২২দুরংপ্রাচী বানেহিন্দি২০২২ মুখবির-দ্য স্টোরি অফ এ স্পাইবেগম আনারহিন্দি২০২৩ হান্টার টুতেগা নাহি তোদেগা সোয়াতিহিন্দি২০২৩অসুর (ওয়েব সিরিজ)বৃন্দা শ্রীবাস্তবহিন্দি  তথ্যসূত্র  বহিঃসংযোগ    বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী
মালীয় ফুটবল ফেডারেশন (, ; এছাড়াও সংক্ষেপে এফএমএফ নামে পরিচিত) হচ্ছে মালির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালির রাজধানী বামাকোয় অবস্থিত।  এই সংস্থাটি মালির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালীয় প্রিমিয়ার বিভাগ, মালীয় কাপ এবং মালি জাতীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মালীয় ফুটবল ফেডারেশনের সভাপতির দায়িত্ব পালন করছেন মামুতু তুরে এবং সাধারণ সম্পাদকের দায়িত্ব পালন করছেন ইব্রাহিমা সাঙ্গারে।  কর্মকর্তা   অবস্থান  নাম সভাপতি  মামুতু তুরে সহ-সভাপতি  কাসুম কুলিবালি সাধারণ সম্পাদক  ইব্রাহিমা সাঙ্গারে কোষাধ্যক্ষ  কনিবা মাইগা গণমাধ্যম এবং যোগাযোগ পরিচালক  সালাহা বেবি প্রযুক্তিগত পরিচালক  মোহামেদ মাগাসুবা ফুটসাল সমন্বয়কারী  আব্দু মাইগা জাতীয় দলের কোচ (পুরুষ)  মোহামেদ মাগাসুবা জাতীয় দলের কোচ (নারী)  মোহামেদ সালুম হুসেইন রেফারি সমন্বয়কারী  সিদি মাগাসা  তথ্যসূত্র  বহিঃসংযোগ  ফিফা-এ মালীয় ফুটবল ফেডারেশন    ক্যাফ-এ মালীয় ফুটবল ফেডারেশন   বিষয়শ্রেণী:মালীয় ফুটবল ফেডারেশন বিষয়শ্রেণী:১৯৬০-এ মালি-এ প্রতিষ্ঠিত বিষয়শ্রেণী:১৯৬০-এ প্রতিষ্ঠিত ক্রীড়া সংস্থা বিষয়শ্রেণী:মালির ক্রীড়া নিয়ন্ত্রণ সংস্থা বিষয়শ্রেণী:মালির ফুটবল পরিচালনা পরিষদ বিষয়শ্রেণী:ক্যাফের সদস্য বিষয়শ্রেণী:মালিতে ফুটবল
থাম্ব|273x273পিক্সেল|ব্যাকটেরিয়া অম্লপ্রিয় অণুজীব বা অ্যাসিডোফাইল হলো সেই সমস্ত অণুজীব, যারা উচ্চ অম্লীয় পরিবেশে (সাধারণত ২.০ পিএইচ বা তারও নিচে) বেঁঁচে থাকতে পারে। জীববৃক্ষের বিভিন্ন শাখায় এদের পাওয়া যায়। এরা হতে পারে আর্কিব্যাকটেরিয়া, ব্যাকটেরিয়া প্রভৃতি আদিকোষী জীব,Becker, A., Types of Bacteria Living in Acidic pH". Retrieved 10 May 2017. এমনকি সুকেন্দ্রিক জীবও অম্লপ্রিয় হতে পারে।   অম্লপ্রিয় অণুজীবের তালিকা  অম্লপ্রিয় অণুজীবের অন্যতম হলো:   আর্কিয়া   সালফোলোব্যালিস, ক্রেনার্কিওটা শাখার একটি বর্গ  থার্মোপ্লাজমাটেলিস, ইউরিয়ার্কিওটা শাখার একটি গোত্র  আর্কিয়াল রিচমন্ড মাইন অ্যাসিডোফিলিক ন্যানোঅর্গানিজম বা আরমান, ইউরিয়ার্কিওটা শাখা  অ্যাসিডিয়ানাস ব্রায়ারলেই, এ. ইনফার্নাস, সুবিধাবাদী অবায়বীয় উষ্ণতা ও অম্লপ্রিয় আর্কিব্যাকটেরিয়া  হালারকিয়াম অ্যাসিডিফাইলাম, হ্যালোব্যাকটেরিয়াসি গোত্রের অম্লপ্রিয় সদস্য  মেটালোস্ফিরা সেডুলা   ব্যাকটেরিয়া   অ্যাসিডোব্যাকটেরিয়া, ব্যাকটেরিয়ার একটি পর্ব  অ্যাসিডিথিওব্যাসিলালিস, প্রোটিওব্যাকটেরিয়ার একটি গোত্র, যেমন এ. ফেরোঅক্সিডেনস, এ. থায়োঅক্সিডেনস  থিওব্যাসিলাস প্রোসপারাস, টি. অ্যাসিডিফাইলাস, টি. অর্গানোভোরাস, টি. কাপ্রিনাস  অ্যাসিটিব্যাকটার অ্যাসিটি, ইথানলের জারণে অ্যাসিটিক অ্যাসিড (ভিনেগার) প্রস্তুতকারী ব্যাকটেরিয়া  অ্যালিসাইক্লোব্যাসিলাস, ব্যাকটেরিয়ার একটি গণ, যারা ফলের রসকে সংক্রমিত করতে পারে।   প্রকৃতকোষী জীব   মিউকর র‍্যাসিমোসাস  ইউরোট্রিকা  ডুনালিয়েলা অ্যাসিডোফাইলা   অম্লীয় পরিবেশে অভিযোজন প্রক্রিয়া  অধিকাংশ অম্লপ্রিয় অণুজীব সাইটোপ্লাজমে নিরপেক্ষ বা নিকট-নিরপেক্ষে পিএইচ বজায় রাখতে আন্তঃকোষীয় স্থান থেকে প্রোটন নির্গমনে অত্যন্ত দক্ষ বা অভিযোজিত। এই কারণে অভিযোজন প্রক্রিয়ায় আন্তঃকোষীয় প্রোটিনকে অভিযোজন প্রক্রিয়ার সাথে অম্লসহনীয় হতে অভিযোজনের মধ্য দিয়ে যেতে হয়নি। তবে, কিছু অম্লপ্রিয় জীব, যেমন অ্যাসিটোব্যাকটার অ্যাসিটি ইত্যাদি ব্যাকটেরিয়ার সাইটোপ্লাজমে অম্লীয় পরিবেশ বজায় থাকায় জিনোমের প্রায় সকল প্রোটিনই অম্লসহনীয়রূপে অভিযোজিত হয়েছে। এই কারণে প্রোটিনের অম্লসহনীয় হওয়ার প্রক্রিয়া সম্পর্কে জানতে অ্যাসিটিব্যাকটার অ্যাসিটিকে একটি মূল্যবান অণুজীব হিসেবে গণ্য করা হয়।  নিম্ন পিএইচ মাত্রা সহনীয় প্রোটিনের ওপর গবেষণা থেকে এই অভিযোজন প্রক্রিয়া সম্পর্কে খুবই সামান্য ধারণা পাওয়া গেছে। অধিকাংশ অম্লসহনীয় প্রোটিনে (যেমন পেপসিন বা সালফোলোবাস অ্যাসিডোক্যালডারিয়াস-এর সক্সএফ প্রোটিন) ধনাত্মক আধানের গঠন প্রক্রিয়ায় আবেশিত অম্লতার অত্যধিক প্রাচুর্য থাকে, যা নিম্ন পিএইচ মাত্রার অস্থিতিশীলতা প্রতিরোধ করে। এছাড়া অন্যান্য প্রক্রিয়ার মধ্যে রয়েছে দ্রাবক অভিগম্যতার নিম্নমাত্রা এবং ধাতব কো-ফ্যাক্টর বন্ধন ইত্যাদি। বিশেষ ক্ষেত্রে, নোকার্ডিওপসিস অ্যালবা নামক জীবে অম্ল স্থিতিশীলতার জন্য এনএপিয়েজ প্রোটিন দ্বারা অম্লীয় অঞ্চল থেকে দূরবর্তী স্থানে অম্ল-সংবেদনশীল লবণ সেতু পুনর্স্থাপন করতে দেখা যায়। গতিশীল অম্লীয় স্থিতিশীলতার এই প্রক্রিয়ায় পিএইচের একটি বৃহৎ পরিসরে (অম্লীয় ও ক্ষারীয় উভয় পরিসরে) প্রোটিনের দীর্ঘায়ুতা বজায় থাকে।   আরও দেখুন   আর্কিয়া   তথ্যসূত্র    আরও পড়ুন               বিষয়শ্রেণী:অণুজীববিজ্ঞান বিষয়শ্রেণী:শারীরতত্ত্ব
সন্মাত্রানন্দ (জন্মঃ ১৯ মে, ১৯৭১) একজন বাঙালি সাহিত্যিক। তিনি ২০২৫ সালে পশ্চিমবঙ্গ সরকার দ্বারা বঙ্কিম পুরস্কারে সম্মানিত হন।  জীবনী সন্মাত্রানন্দ ভারতের পশ্চিমবঙ্গ রাজ্যের মেদিনীপুর শহরে জন্মগ্রহন করেন। তার আসল নাম শোভন রায়। তিনি কলাগ্রাম শহীদ ক্ষুদিরাম স্মৃতি বিদ্যাপীঠ থেকে ১৯৮৬ সালে মাধ্যমিক উত্তীর্ণ হন এবং মেদিনীপুর কলেজিয়েট স্কুল থেকে ১৯৮৮ সালে উচ্চ মাধ্যমিক পাশ করেন। নরেন্দ্রপুর রামকৃষ্ণ মিশন আবাসিক মহাবিদ্যালয় থেকে ১৯৯২ সালে পরিসংখ্যানবিদ্যায় অনার্স সহ পাশ করেন তিনি। কলিকাতা বিশ্ববিদ্যালয় হতে স্নাতকোত্তর হন ১৯৯৬ সালে। এরপর সন্মাত্রানন্দ রামকৃষ্ণ মিশনে সন্ন্যাসী হিসেবে যোগদান করেন। মিশনে গ্রন্থাগারিক ও সেবাব্রতীর দায়িত্বপালন করেছেন ২০১৫ সাল অব্দি। অতীশ দীপংকর শ্রীজ্ঞানের জীবন অবলম্বনে তাঁর রচিত নাস্তিক পণ্ডিতের ভিটা উপন্যাসটি ২০১৭ সালে প্রকাশিত হলে তা বাংলা সাহিত্য জগতে সমাদৃত হয়।  গ্রন্থ তালিকা   নাস্তিক পণ্ডিতের ভিটা  ছায়াচরাচর  তোমাকে আমি ছুঁতে পারিনি  দীনেশ গুপ্তের রিভলভার  হাওয়ার মতন নেশার মতন  মূর্ছিত নূপুর  রুপোর পৈঁছে অনন্তবাউটি  পুনর্যাপী ফিনিক্স  ভামতী অশ্রুমতী  কৃষ্ণাদ্বাদশীর মেঘ  আখ্যানবিংশতি  একা একা অক্ষরেরা  ধুলামাটির বাউল  শ্রীগদ্যশরীর  স্রোতোবক্ষে রাখিব মর্মর  পুরস্কার  লীলা স্মৃতি পুরস্কার (২০২১)  রাহুল সাংকৃত্যায়ন পুরস্কার (২০২৩)  বঙ্কিম পুরস্কার (২০২৫)  তথ্যসূত্র  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:বাঙালি লেখক বিষয়শ্রেণী:বঙ্কিম পুরস্কার বিজয়ী বিষয়শ্রেণী:মেদিনীপুরের ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রামকৃষ্ণ মিশনের সন্ন্যাসী
জে জশুয়া হার্ডম্যান (; জন্ম: ১৪ আগস্ট ২০০৪; জে হার্ডম্যান নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে কানাডীয় ক্লাব ভ্যানকুভার ওয়াইটক্যাপস এবং নিউজিল্যান্ড জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  ২০২২ সালে, হার্ডম্যান কানাডা অনূর্ধ্ব-২০ দলের হয়ে কানাডার বয়সভিত্তিক পর্যায়ে অভিষেক করেছেন।  প্রারম্ভিক জীবন জে জশুয়া হার্ডম্যান ২০০৪ সালের ১৪ই আগস্ট তারিখে নিউজিল্যান্ডের ইনভারকার্গিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হার্ডম্যান নিউজিল্যান্ড অনূর্ধ্ব-১৯, নিউজিল্যান্ড অনূর্ধ্ব-২০, কানাডা অনূর্ধ্ব-২০ এবং নিউজিল্যান্ড অনূর্ধ্ব-২৩ দলের হয়ে খেলার মাধ্যমে কানাডা এবং নিউজিল্যান্ডের প্রতিনিধিত্ব করেছেন। ২০২২ সালের ১৫ই এপ্রিল তারিখে তিনি নিউজিল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। হার্ডম্যান ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভ্যানকুভার ওয়াইটক্যাপস ফুটবল ক্লাবের খেলোয়াড় বিষয়শ্রেণী:কানাডার আন্তর্জাতিক পুরুষ যুব ফুটবলার বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:কানাডার অনূর্ধ্ব-২০ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:কানাডীয় পুরুষ ফুটবলার বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি বিষয়শ্রেণী:ইংরেজ বংশোদ্ভূত কানাডীয় ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
পাকিস্তান সাহিত্য সংসদ পূর্ব পাকিস্তান ভিত্তিক একটি ধর্মনিরপেক্ষ সমাজতান্ত্রিক সাহিত্যিক সমাজ ছিল যা ১৯৫৮ সালে পাকিস্তানে সামরিক আইন ঘোষণার পরে বন্ধ হয়ে যায়।  ইতিহাস পাকিস্তান সাহিত্য সংসদ ১৯৫২ সালে প্রতিষ্ঠিত হয়েছিল। এর প্রথম সভাপতি ছিলেন কাজী মোতাহার হোসেন এবং এর প্রথম সম্পাদক ছিলেন ফয়েজ আহমেদ।পরবর্তীকালে আতোয়ার রহমান ও হাসান হাফিজুর রহমান সম্পাদকের দায়িত্ব পালন করেন। আবদুল গনি হাজারী, কামরুল হাসান, অজিত কুমার গুহ, ফজলে লোহানী, আবদুল গাফ্ফার চৌধুরী, মোস্তাফা নূরউল ইসলাম, আনিসুজ্জামান প্রমুখ কাজ করেছেন। সংগঠনটি সওগাত পত্রিকার সদর দফতরে দ্বি-বার্ষিক  বৈঠক করে। ১৯৫৮ সংগঠনটি দক্ষিণ এশিয়ার লেখকদের নিয়ে বিশেষ সম্মেলন করে।  সম্মেলনটি ছিল বাঙালি লেখক এবং লেখক এবং বাঙালি সংস্কৃতি ও সাহিত্য সংরক্ষণের প্রতিশ্রুতির ।ম্যাক্সিম গোর্কি (১৯৫২), বঙ্কিমচন্দ্র (১৯৫৩) ও রবীন্দ্রনাথকে (১৯৫৫) নিয়ে আলোচনা সভার আয়োজন করা হয়। এ ছাড়াও ওস্তাদ আলাউদ্দীন খাঁ, কাজী আবদুল ওদুদ, মোহাম্মদ আকরম খাঁ-কে নিয়েও স্মৃতিচারণমূলক অনুষ্ঠান করা হয়েছে। ১৯৫৮ সালে পাকিস্তান সরকার সামরিক আইন জারি করার পরে এটি বন্ধ করে দেওয়া হয়। কিছু সদস্য পাকিস্তান লেখক সংস্থায় যোগদান করেছিলেন।   তথ্যসূত্র  বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:সাহিত্য সমিতি
ডান|থাম্ব|250x250পিক্সেল| কূপ থেকে পানি তোলার বালতি বালতি সাধারণত একটি জলরোধী, উল্লম্ব চোঙ বা সিলিন্ডার বা কাটা শঙ্কু বা বর্গাকার, যার একটি খোলা শীর্ষ এবং নীচের দিকটা সমতল, যা বেইল নামক একটি অর্ধবৃত্তাকার বহনকারী হাতল সংযুক্ত থাকে।   একটি বালতি সাধারণত একটি শীর্ষ খোলা ধারক হয়। বিপরীতে, একটি পাত্রের একটি শীর্ষ বা ঢাকনা থাকতে পারে এবং যেমন শিপিং ধারক।   প্রকার ও ব্যবহার  বিভিন্ন প্রকারের বালতি বিদ্যমান, বিভিন্ন উদ্দেশ্যে ব্যবহৃত হয়। যদিও এগুলোর বেশিরভাগই বিভিন্ন কাজের উদ্দেশ্যে তৈরি, তবে কিছু বহুমূল্য ধাতুতে তৈরি হয়, যা বিভিন্ন আনুষ্ঠানিক উদ্দেশ্যে ব্যবহৃত হয়। সাধারণ ধরনের বালতি এবং তাদের সংলগ্ন উদ্দেশ্যগুলির মধ্যে রয়েছে:   জলের বালতি জল বহন করতে  তরল এবং দানাদার পণ্য বহন করার জন্য ব্যবহৃত গৃহস্থালী এবং বাগানের বালতি  ব্রোঞ্জ, হাতির দাঁত বা অন্যান্য উপকরণ দিয়ে নির্মিত বিস্তৃত আনুষ্ঠানিক বা আচারের বালতি, যা বিভিন্ন প্রাচীন বা মধ্যযুগীয় সংস্কৃতিতে পাওয়া যায়, যা কখনও কখনও বালতির লাতিন শব্দ সিতুলা নামে পরিচিত।  ল্যান্ডস্কেপিং কৃষি এবং উদ্দেশ্যে লোডার এবং টেলিহ্যান্ডলারের সাথে সংযুক্ত বড় স্কুপ বা বালতি  নির্মাণ শিল্পে উপাদান নিষ্পেষণ এবং পুনর্ব্যবহারের জন্য ব্যবহৃত খননকারীদের সাথে ক্রাশার বালতি সংযুক্ত  দুর্গের মতো আকৃতির বালতিগুলি প্রায়শই বাচ্চাদের খেলনা হিসাবে ব্যবহৃত হয় এবং সমুদ্র সৈকতে বা বালির খাদে বালি বহন করে।  উচ্চ তাপমাত্রায় তরল ধাতু ধরে রাখার জন্য বিশেষ আকারের বালতি যেমন ঢালাই লোহার বালতি বা বিগলন বালতি।   চিত্রশালা    আরো দেখুন    বব্রিনস্কি বালতি  কয়েল স্কুটল  মপ  বাটি (ধারক)  আমার বালতিতে একটি ফুটা আছে  ভেরোনিকা বালতি   তথ্যসূত্র    বহিঃসংযোগ    জেনিফার এম লাটজকে দ্বারা "পাঁচ-গ্যালন খামার সংগ্রহযোগ্য"  "পাঁচ গ্যালন বালতির জন্য ব্যবহার করে  মার্কিন ভোক্তা পণ্য নিরাপত্তা কমিশন সতর্কতা    বিষয়শ্রেণী:খাদ্য মোড়কজাতকরণ বিষয়শ্রেণী:পাত্র বিষয়শ্রেণী:দেশীয় যন্ত্রপাতি বিষয়শ্রেণী:গৃহস্থালী জিনিসপত্র
কলকাতা নিউজ হলো একটি ২৪×৭ স্যাটেলাইট খবরের চ্যানেল। এটি পশ্চিমবঙ্গ থেকে পরিচালিত হয়।  কলকাতা টেলিভিশন নেটওয়ার্ক প্রাইভেট লিমিটেডের মালিকানাধীন এই চ্যানেল ২০১৬ সালের ১৪ ফেব্রুয়ারিতে সম্প্রচারে আসে। এটি শুধুমাত্র পশ্চিমবঙ্গের জন্যই নয়, সারা বিশ্ব জুড়ে বাঙালি সম্প্রদায়ের জন্যও কাজ করে।   আরোও দেখুন   এবিপি আনন্দ  জি নিউজ   তথ্যসূত্র    বহিঃসংযোগ   প্রাতিষ্ঠনিক ওয়েবসাইট  বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:কলকাতার টেলিভিশন স্টেশন বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:২০১৬-এ প্রতিষ্ঠিত টেলিভিশন চ্যানেল ও স্টেশন
থাম্ব|হাস্যোজ্জ্বল মুখের উদাহরণ  একটি স্মাইলি, কখনও কখনও একটি স্মাইলি মুখ হিসাবে উল্লেখ করা হয়, এটি একটি মৌলিক আইডিওগ্রাম যা একটি হাসিমুখের প্রতিনিধিত্ব করে। ১৯৫০ এর দশক থেকে এটি বিশ্বব্যাপী জনপ্রিয় সংস্কৃতির অংশ হয়ে উঠেছে, এটি একটি স্বতন্ত্র আইডিওগ্রাম হিসাবে বা ইমোটিকনগুলির মতো যোগাযোগের একটি ফর্ম হিসাবে ব্যবহৃত হয়। স্মাইলি দুটি বিন্দু এবং একটি লাইন হিসাবে শুরু হয়েছিল যা চোখ এবং একটি মুখের প্রতিনিধিত্ব করে। নাক, ভ্রু এবং রূপরেখা সহ ৫০-এর দশকে আরও বিস্তৃত নকশা আবির্ভূত হয়েছিল। নিউ ইয়র্ক-ভিত্তিক রেডিও স্টেশন ডব্লিউএমসিএ ৬০-এর দশকের গোড়ার দিকে " গুড গাইস " প্রচারের জন্য একটি হলুদ এবং কালো নকশা ব্যবহার করেছিল। ফ্র্যাঙ্কলিন লুফ্রানি এবং হার্ভে রস বলের কাজ সহ ৬০ এবং ৭০-এর দশকে আরও হলুদ-কালো ডিজাইন দেখা যায়। আজ, স্মাইলি কোম্পানির স্মাইলি আইডিওগ্রামের অনেক অধিকার রয়েছে এবং এটি বিশ্বব্যাপী অন্যতম বৃহত্তম লাইসেন্সিং কোম্পানিতে পরিণত হয়েছে।  ১৯৭০-এর দশকে ফ্রান্স সোয়ারের সাংবাদিক হিসাবে কাজ করার সময় লুফ্রানি ফ্রান্সে নাম এবং তার নকশা ট্রেডমার্ক করেছিলেন। স্মাইলি শব্দটিতে ঐকমত্য পৌঁছানোর আগে স্মাইলিং ফেস এবং হ্যাপি ফেস এর মতো প্রতিযোগীতামূলক শব্দ ব্যবহার করা হত, কম প্রায়ই বানান "স্মাইলি"।   আজ, হাস্যোজ্জ্বল মুখটি একটি আইডিওগ্রাম থেকে যোগাযোগ এবং লিখিত ভাষায় ব্যবহারের জন্য একটি টেমপ্লেটে বিকশিত হয়েছে। এটি 1980 এর দশকে স্কট ফাহলম্যানের সাথে শুরু হয়েছিল যখন তিনি প্রথম তত্ত্ব দিয়েছিলেন ascii অক্ষরগুলি মুখ তৈরি করতে এবং পাঠ্যে আবেগ প্রদর্শন করতে ব্যবহার করা যেতে পারে। সেই থেকে, সেই ফাহলম্যানের ডিজাইনগুলি ডিজিটাল পিক্টোগ্রামে পরিণত হয়েছে, যা ইমোটিকন নামে পরিচিত। তারা আলগাভাবে ৬০ এবং ৭০ এর দশকে ডিজাইন করা আইডিওগ্রামের উপর ভিত্তি করে, হলুদ এবং কালো ডিজাইনের সাথে অব্যাহত।  বিষয়শ্রেণী:ইমজি বিষয়শ্রেণী:ইমোটিকন বিষয়শ্রেণী:মুখ বিষয়শ্রেণী:টাইপোগ্রাফিক চিহ্ন বিষয়শ্রেণী:মুখমণ্ডল বিষয়শ্রেণী:মুদ্রণমূলক প্রতীক
থাম্ব|এ. সভাপতি মুদলিয়ার রায়বাহাদুর এ সভাপতি মুদালিয়ার ছিলেন মানবপ্রেমিক এবং ভারতের বেল্লারীর রাজনীতিবিদ। হাসপাতালের জমি ও ভবন দান করার জন্য বেল্লারির মহিলা ও শিশুদের হাসপাতাল বা জেলা হাসপাতালের নামকরণ করা হয়েছিল তাঁর নামে।  বেল্লারির ব্রুসেপেট এলাকার একটি রাস্তার নামকরণ করা হয়েছে তাঁর নামে।  উনিশ শতকের শেষদিকে এবং বিংশ শতাব্দীর শুরুর দিকে তিনি ২০ বছরেরও বেশি সময় ধরে বেল্লারি পৌর কাউন্সিলের সদস্য ছিলেন, এর মধ্যে নয়বার তিনি চেয়ারম্যান ছিলেন।  ১৯০২ সালে, বেল্লারি পৌর কাউন্সিলের চেয়ারম্যান নির্বাচনে কাউন্সিলের ১৭ সদস্যের মধ্যে ১৩ জনের ভোটে নির্বাচিত হওয়া সত্ত্বেও, মাদ্রাস সরকার কোন ব্যাখ্যা ছাড়াই ভেটো দিয়েছিল। সেই সময়ে যুক্তরাষ্ট্রের হাউস অফ কমন্সে ক্যামবনের সংসদ সদস্য উইলিয়াম কেইন দ্বারা এই বিষয়টি উত্থাপিত হয়েছিল।   তথ্যসূত্র   বিষয়শ্রেণী:কর্ণাটকের স্থানীয় রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:ভারতীয় জনহিতৈষী বিষয়শ্রেণী:১৮৩৮-এ জন্ম বিষয়শ্রেণী:১৯০৩-এ মৃত্যু
মুহাজির (, , ) আরবি ভাষা থেকে উদ্ভূত শব্দ। ব্যবহারিক ক্ষেত্রে ১৯৪৭ সালে পাকিস্তান সৃষ্টির পর অভিবাসী হিসেবে আসা ভারতীয় মুসলিমদেরকে মুহাজির বলা হয়ে থাকে। অধিকাংশ মুহাজিরদের মাতৃভাষা উর্দু। এছাড়া উর্দু ভিন্ন ভাষার লোকেরাও যোগাযোগের জন্য ধীরে ধীরে উর্দুর ব্যবহার বৃদ্ধি করতে থাকে। তাই মুহাজিরদের উর্দুভাষী জনগোষ্ঠীও বলা হয়। মুহাজিররা পাকিস্তানের জনসংখ্যার ৭.৫%।  আরও দেখুন  পাকিস্তানি বাঙালি  বাংলাদেশে আটকে পড়া মুহাজির  মুহাজির জাতীয়তাবাদ  তথ্যসূত্র   Pakistan( 2009-11-01) at Encarta  Pakistan: The Sindhi-Muhajir confliict  Muhajir diaspora  বহিঃসংযোগ  Quotas and Karachi  Gene Diversity among Some Muslim Populations of Western Uttar Pradesh  Gene Diversity Analysis and Microdifferentiation Process in North Indian Muslim Populations   বিষয়শ্রেণী:মুহাজির ব্যক্তি বিষয়শ্রেণী:মুহাজির সম্প্রদায় বিষয়শ্রেণী:পাকিস্তানের সামাজিক দল বিষয়শ্রেণী:পাকিস্তানের জাতিগোষ্ঠী বিষয়শ্রেণী:সিন্ধু প্রদেশের সামাজিক দল বিষয়শ্রেণী:সাংস্কৃতিক একীকরণ বিষয়শ্রেণী:অভিবাসী মুহাজির বিষয়শ্রেণী:পাকিস্তানে ভারতীয় অভিবাসী বিষয়শ্রেণী:ইসলামি পরিভাষা
রাজরাজেশ্বর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।   আয়তন  রাজরাজেশ্বর ইউনিয়নের আয়তন ১১,৬৩০ একর।   জনসংখ্যার উপাত্ত  ২০১১ সালের পরিসংখ্যান অনুযায়ী রাজরাজেশ্বর ইউনিয়নের জনসংখ্যা ১৪,৮৯৭ জন। এর মধ্যে পুরুষ ৭,৫৩১ জন এবং মহিলা ৭,৩৬৬ জন। মোট পরিবার ২,৮৭১টি।   অবস্থান ও সীমানা  চাঁদপুর সদর উপজেলার সর্ব-পশ্চিমে মেঘনা নদীর অপর প্রান্তে রাজরাজেশ্বর ইউনিয়নের অবস্থান। এ ইউনিয়নের পূর্বে মেঘনা নদী ও চাঁদপুর পৌরসভা, তরপুরচণ্ডী ইউনিয়ন, কল্যাণপুর ইউনিয়ন ও বিষ্ণুপুর ইউনিয়ন; উত্তরে মতলব উত্তর উপজেলার এখলাছপুর ইউনিয়ন, পদ্মা নদী ও শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন; পশ্চিমে শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন ও তারাবুনিয়া উত্তর ইউনিয়ন এবং দক্ষিণে শরীয়তপুর জেলার ভেদরগঞ্জ উপজেলার তারাবুনিয়া দক্ষিণ ইউনিয়ন অবস্থিত।   প্রশাসনিক কাঠামো  রাজরাজেশ্বর ইউনিয়ন চাঁদপুর সদর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী রাজরাজেশ্বর ইউনিয়নের সাক্ষরতার হার ১৫.৮%।   শিক্ষা প্রতিষ্ঠান  মাধ্যমিক বিদ্যালয় .রাজরাজেশ্বর ওমর আলী উচ্চ বিদ্যালয় মাদ্রাসা  মোজাফফরিয়া ইসলামিয়া দাখিল মাদরাসা প্রাথমিক বিদ্যালয়  চিরারচর সরকারি প্রাথমিক বিদ্যালয়  বলাশিয়া ডি,কে সরকারি প্রাথমিক বিদ্যালয়  গোয়াল নগর সরকারি প্রাথমিক বিদ্যালয়  রাজরাজেশ্বর সরকারি প্রাথমিক বিদ্যালয়  এম,বি কান্দি সরকারি প্রাথমিক বিদ্যালয়   যোগাযোগ ব্যবস্থা  উপজেলা সদর থেকে এ ইউনিয়নে নৌকা ও স্পিডবোট  যোগে যাতায়াত করতে হয়।   দর্শনীয় স্থান   মিনি কক্সবাজার  জেগে ওঠা নতুন নতুন চর  প্রায়ই অতিথির পাখির আগমন ঘটে নতুন চরে   উল্লেখযোগ্য ব্যক্তি  যাদের জন্ম রাজরাজেশ্বরঃ  বিশিষ্ট শিল্পপতি আলহাজ্ব কাউছ মিয়া  সাবেক সচিব ও রাষ্ট্রদূত দেওয়ান মোহাম্মদ ইদ্রিস  বীর মুক্তিযোদ্ধা হাজী বাতেন পাটওয়ারী  বিশিষ্ট রাজনীতিবীদ ও সমাজসেবক আলহাজ্ব আনোয়ার হোসেন মাঝী   জনপ্রতিনিধি  চেয়ারম্যানঃ নেই   আরও দেখুন   চাঁদপুর সদর উপজেলা  চাঁদপুর সদর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
Usage  This template is used to provide Bible verse references, like , but with "nb", no book name displayed. Use a hyphen, not a dash, to separate ranges. The dash does not work in all operating system and browser combinations.   See Bibleverse documentation for general usage instructions and concerns.  Example Verse {{bibleverse-nb|Genesis|1:1|KJV}} of Genesis  produces:  Verse  of Genesis  TemplateData   See also     Bibleverse talk page additional usage information.